ফের বিভ্রাটের মুখে ফেইসবুক, দেখা যায়নি টাইমলাইন
বাংলাদেশ’সহ গোটা বিশ্বে আবারও বিভ্রাটের মুখে পড়েছে মেটা মালিকানাধীন সামাজিক যোগাযোগ মাধ্যম ফেইসবুক।বাংলাদেশ সময় সকাল সাড়ে ১০টা থেকে এ বিষয়ে অভিযোগ আসতে শুরু করে বিভ্রাট ট্র্যাক করা ওয়েবসাইট ডাউনডিটেক্টর-এ, যেখানে ৫৪ শতাংশ অভিযোগ করেছেন অ্যাপের নিস্ত্রিয়তা নিয়ে, ২৫ শতাংশ ওয়েবসাইটে প্রবেশ করতে না পারা নিয়ে ও ২১ শতাংশ প্রোফাইল না দেখতে পাচ্ছিলেন না।এ বিষয়ে এখনও কোনও বিবৃতি প্রকাশ করেনি মেটা।ডাউনডিটেক্টরে পোস্ট করা মন্তব্যে কেউ কেউ একে ওয়াইফাইয়ের সমস্যা হিসেবে ধরে নিয়েছিলেন। আবার কেউ বলছেন, তারা বন্ধুদের ফিড দেখতে পাচ্ছেন না। আবার অনেকে বলছেন, ফেইসবুকের বিভিন্ন পোস্ট মুছে যাচ্ছে।
এর আগে ৩ এপ্রিল কিছু সময়ের জন্য অফলাইনে চলে গিয়েছিল মেটার তিন পরিষেবা ইনস্টাগ্রাম, হোয়াটসঅ্যাপ ও ফেইসবুক।এমনকি মাসখানেক আগেও কারিগরি ত্রুটির কারণে গোটা বিশ্বে বড় বিভ্রাটের মুখে পড়েছিল ফেইসবুক। সে সময় ভারতীয় ধনকুবের মুকেশ আম্বানির ছেলের বিয়ের পূর্ববর্তী অনুষ্ঠানে যোগ দিয়েছিলেন মেটা সিইও মার্ক জাকারবার্গ।প্রতিবেদনটি প্রকাশের আগ পর্যন্ত মেটার কাছ থেকে কোনও বিবৃতি আসেনি। এর আগেও এমন ঘটনার কারণ দর্শাতে দেরি করতে দেখা গেছে মেটাকে। আর সাধারণত কী কারণে বিভ্রাট ঘটেছে সে সম্পর্কেও সাধারণত কোনও তথ্য প্রকাশ করে না কোম্পানিটি।

কেউ কেউ একে ওয়াইফাইয়ের সমস্যা হিসেবে ধরে নিয়েছিলেন।  আবার কেউ বলছেন, তারা বন্ধুদের ফিড দেখতে পাচ্ছেন না।